
Domnule Președinte, 
Domnilor Colegi ! 


Adânc emoţionat, ieau cuvântul. Fiu al Basarabiei, al unei părți locuite 
de Români, cari nici cu gândul cei mai îndrăzneţ nu aşteptau să se în- 
toarcă în sânul Neamului, eu acum stau în mijlocul D-voastre nu numai 
ca o idee de unitate naţională, nu numai ca un simbol al unirii, dar ca 
un adevărat reprezentant al Unirii, care este un fapt împlinit. l 

Simt şi ştiu că nu merit cu munca mea modesta în câmpiile ştiinţei să 
fiu membru al Academiei Române. Am avut şi puțin timp pentru munca 
aceasta. Am ieşit la lupta științifică în anul 1912, propunându-mi scopul 
de a populariză ştiinţa. 

Ştiinţa este internaţională şi ca să devie naţionala trebue că ideile ei 
să intre si să domine în adâncimile masselor poporului, care colorează 
ideile acestea cu deosebirile Iyi. Și aici stă puterea ştiinţei, dacă ea nu 
vrea să fie moarta. 

Eu am fost nevoit, să ducrez pentru un neam strain. Sunt fericit să 
lucrez de acum înainte pentru propăşirea Neamului meu, Neamului Ra- 
mânesc. 

Pot să va spun că nu aş îi primit o aşă de mare cinste pentru mine 
de a fi ales membru al Academiei, dacă nu mar îi convins scumpul nostru 
Preşedinte d-l Poni, care mi-a spus că Academia Română, pe lângă lucrările 
ştiinţifice şi desvoltarea ştiinţei române, are şi scopul mare de a prezentă 
idea unităţii culturii româneşti. «Ei! lasă sa fie în cel mai înalt aşeză- 
mânt reprezentanţii eficaci ai Basarabiei pentru afirmarea ideii acum nu 
numai de unitatea culturii, dar și a unirii politică înfăptuite pentru vecie», 

Şi eu am primit să fiu ales în locul răposatului Teclu, care n'a fost 
aşă de fericit ca mine să ajunga la-Unirea Ardealului, pe care el cu atâta 
demnitate l-a reprezentat aici, cu ţara-mamă. El n'a ajuns să vadă ci 
ochii lui înfăptuirea visului celui mai scump pentru ori şi care Român 
întregirea Neamului Românesc. 

Ce n'a putut să facă o generaţie, a făcut alia, 

Știința are de scop nu numaia cercetă măsurile, greutăţile şi numerele, 
Știința are de scop de a afirmă stăpânirea omului asupra naturii. Științele 
căpătate ajută omului de a uşură suferinţele. Inţelegând prin cercetările 
stiinţifice legile Universului, mintea omului poate „prevedea primejdiile 
cari ameninţă cultura şi poate luă măsuri în contra lor, Prin ştiinţă omul 
poate găsi drumuri nouă spre progres, folosindu-se de evenimente, cari 
par mici, gar cari pot să ne servească drept cele mai puternice instru- 
mente pentru propăşirea omenirii, 

Să-mi dați voie să arăt în puţine cuvinte la ce idei a ajuns știința de 
astăzi în cercetările ei asupra spațiului și timpului. 

Știința de astăzi a ajuns la o desvoltare foarte mare. Arhitectonica veche 
a Universului se distruge şi în locul ei se clădeşta alta nouă, deşi trăsă- 
turile acestei clădiri încă nu sunt lămurite definitiv. Concepţiile, cari încă 
nu de mult păreau stabilite definitiv, se reformează. Se nasc idei şi gân- 
duri nouă. 

Nu de mult materia eră considerată ca compusă din un număr oarecare 
de atomi, cari nu pot să fie descompuşi şi cari au massa lor definitivă. 
In stiință domină un dualism al materiei şi al vidului. Acolo unde se 
termină materia, se începe: vidul, care serviă ca transportatorul energici 
razelor. Dar nu există pod între materie şi între vid. Știința încearca să 
zidească podul acesta ba în chip de eter, care umple tot spaţiul şi trans- 
mite undele oscilătoare, ba în chip de câmp electromagnetic. În fiecare 
punct al acestui câmp lucrează puteri electrice şi magnetice, cari nu pot 
fi explicate din punci de vedere mecanic. Cu bună seamă; altfel cum 
am explică noi transmiterea energiei unei căderi de apă puternice la sute 
de kilometri printr'o sârmuşoara subţire, întinsa între cadere şi uzină, unde 
energia aceasta se utilizeaza ? 

Câmpul electromagnetic par'că a înlăturat eterul. Au fost încercari ca 
să se explice undele electromagnetice ca un caz particular al undelor 
luminoase. Dar eterul n'a fost în stare sa explice undele electromagnetice, 

Dar să lăsăm de Q parte toate discuţiile despre calităţile eterului. Noi îl 
vom consideră ca o substanţă continuă, sau fiind compus din atomi, In 
totdeauna se naşte o întrebare: cum se poartă eterul, când -prin dânsul 
se mişca un corp? Și ce se face cu eterul, care se gasește în mijlocul 
corpului — se mişcă şi el impreună cu corpul sau stă în repaos? 

Putem să răspundem cu mare probabilitate că eterul acesta stă în re- 
paos, Intr'adevăr lumina se propagă întrun gaz sau în aerul mişcător 
independent de repeziciunea gazului sau aerului. Deci suntem siliți să 
admitem că eterul, prin care se răspândesc undele luminoase, rămâne în 
nemişcare, când prin dânsul trece aerul mişcător, fiindcă altfel n'am fi în 

stare să explicăm fenomenul aberațiunii şi principiul lui Doppler-Fizeau. 

Și aşă, dacă există eterul, el este absolut nemişcător şi nu iea nici o 
parte în mişcarea obiectelor. 

Dar presupunând aceasta, trebue să ajungem la o foarte importanta con- 
cluzie. Și anume: Dacă eterul este absolut nemişcător şi dacă nu se trans- 
portă cu corpurile, apoi trebue să admitem că mişcarea unui obiect, de 
pildă a pământului, prin eter trebue să aibă oarecare influenţă asupra 
turburărilor electromagnetice, cari se petrec în eter pe obiectul acesta 
mişcător. 

Ipoteza aceasta este uşor de înțeles, dacă în locul eterului am luă 
aerul nemişcător prin care sé mişcă un corp. Această mişcare are influenţă 
asupra fenomenelor cari se petrec pe corp, de pildă obiectele uşoare 
ar fi ridicate de pe corp de vântul produs. Acelaş lucru trebue să se 
întâmple şi cu mişcarea pământului prin eter. Noi luătn pământul, fiindcă 
repeziciunea mişcării sale e mai mare decât orice repeziciune, cu care 
avem a face pe suprafaţa pământului. 

Intrun interval scurt noi putem să considerăm mişcarea pământului ca 
rectilinie şi uniformă. luţeala pământului V este cum se ştie 30 km. pe 
secunda; iuţeala undelor electromagnetice sau a luminii C este 300.000 
km. pe secundă De aci raportul ! — 104, 

Dacă mişcarea pământului are influenţă asupra schimbărilor fenome- 
nelor electromagnetice sau ale luminii, cari se petrec în eter, apoi fireşte 
schimbările acestea trebue să fie o funcţie a raportului d va sa zica 
a raportului repeziciunii pământului faţă de repeziciunea luminii. 

Au fost făcute multe experimente pentru a descoperi influență aceasta, 
Dar în contra aşteptării, toafe au fost în zadar. Noi vom aminti aici 
numai despre experimentul clasic al lui Michelson, care cu cele mai exacte 
instrumente a examinat propagarea luminii în direcţia mişcării pămân- 
tului şi în dirècția perpendiculară ei. 

Nici o diferinţă ! Teoria şi preciziunea instrumentelor dedeau toată si- 
guranţa că, dacă mişcarea pământului prin eter are influenţă asupra pro- 
pagării luminii, atunci această influenţă trebue să fie descoperită. 

Rezultatul negativ al experimentelor făcute în privinţa aceasta a silit 
pe Fitzgerald şi Lorenţ, independent unul de altul, să facă o ipoteză 
„stranie, că fiecare obiect care se mişcă prin ' eter se scurtează în di- 
recția mişcării sale în raport 

1 


fi 


de unde evident rezultă că dacă repeziciunea obiecțului ar ajunge la re- 

peziciunea luminii, el ar deveni absolut turtit cu o grosime infinit de mică. 
Un băț pus paralel cu mişcarea pământului e mai scurt decât tot acelaş 
băț pus perpendicular pe mişcarea pământului cu 5, 10° mm. Globul 
prin mişcare se turteşte, transformându-se în elipsoid. 

Ipoteza aceasta explică perfect, de ce experimentul lui Michelson a 
dat rezultat negativ: se scurtau instrumentele întrebuințate pentru expe- 
riment. Dar -ea este foarte greu admisibilă pentru mintea noastră. 

Ştiinţa nu s'a oprit aici. Mintea omenească a căutat o ieşire. Și de aici 
s'a născut: idea principiului relativităţii. In lumea noastră nue nimic 
absolut, toate sunt relative. Nu există nici timp absolut. 

Principiul relativităţii a fost enunțat de Einstein şi se poate scurt for- 
mulă în două postulate: 1) Universul în care trăim este aşă făcut, că 
dacă noi ne aflam întrun sistem, care se mişcă rectiliniar şi uniform, prin 
nici un mijloc nu ne putem da seama de aceasta mişcare, cu atât mai 
mult nu putem găsi mărimea repeziciunii mişcării, şi 2) luţeala luminii 
nu variaza ori şi unde şi în orice condițiuni am masură-o, 

Principiul relativităţii astfel stabilit are mai multe consecinţe, tari par 
câte odată cu totul paradoxale. 

a) Aşă din principiul acesta reiese că eterul nu există, fiindcă altfel ar 
trebui să existe repaosul absolut şi mişcarea absoluta. 

b) Trebue făcută diferinţa între forma geometrica şi cinematică a cor- 
pului. Un băț care se află în nemişcare întrun sistem va pareă mai scurt, 
dacă s'ar măsură lungimea lui de pe alt sistem, care se afla în mişcare. 
De aici rezultă că mărimea cinematica a obiectului în totdeauna este mai 
mică decât mărimea lui geometrica. 

c) Energia poate sa aibă existența independenta de materie, ln acelaş 
timp ea poate să aiba o structura atomică. 

d) Michelson dacă n'a descoperit influenţa mişcării pamântului asupiă 
iuțelii luminii, apoi el nici n'ar fi putut descoperi acest lucru, fiindca ori 
şi unde am măsură marimea repeziciuhii luminii, ea este aceeaş. 

Presupuneţi că toată sala aceasta a cazut în absolut intuneric şi ca 
noi toţi am adormit, iar în acest timp sala a prins a se mişcă rectiliniar 
şi uniform în spre d-l Preşedinte cu repeziciunea luminii. Trezându-mă, 
eu aprind un chibrit. Ce ar trebui să se întâmple? Mă îndrept cu chi- 
britul spre d-l Preşedinte şi văd chibritul, fiindca razele luminoase ale 
lui, răspândindu-se în toate părțile, vin şi spre mine, întâlnindu-ma. Acum 
îndrept chibritul spre D-voastre şi nu vad nimic, fiindca razele lui, cari va 
luminează, n'ajung la ochii mei cari se mişca în direcţia opusă cu aceeaş 
repeziciune ca şi razele chibritului, Eu nu vad nici chibritul, şi numai 

simțind ca mă arde îmi dau seama că chibritul e aprins. Aşă ar trebui 
să se întâmple judecând după concepţiile vechi. 

Principiul relativităţii ne spune că nu se va întâmplă astfel nimic; de 
aceea ma reuşit nici experimentul lui Michelson. 

Dar principiul relativităţii face cea mai mare revoluţie în concepţia 
noastră despre timp. In scurte cuvinte principiul spune că nu există timp 
absolut. De aceea noiniciodată nu putem să afirmăm că două fenomene, 
cari s'au întâmplat in diferite locuri, s'au întâmplat întrunul şi. acelaş 
moment. Pentru un spectator se poate să se pară că amândouă fenome- 
nele s'au întâmplat în acelaş moment, pentru alt spectator din alt loc 
momentele întâmplării fenomenelor pot să nu mai Goincidă, deşi el s'a 
folosit pentru măsurarea timpului cw instrumente tot aşă de precise. Mai 
mult. Poate să se întâmple că unul şi acelaş fenomen pentru un specta- 
tor s'a întâmplat mai înainte, iar pentru altul mai târziu. 

O aşă înţelegere a timpului cere dela noi cea mai mare capacitate de 
abstracție. Trebue mult timp ca sa te deprinzi cu concepţia aceasta noua. 
Intr'adevăr este straniu, este neînțeles pentru noi, neobişnuiţi cu această 
abstracţie, cum concepţiile „mai înainte“ şi „mai târziu“ pot sa aibă un 
sens contrarii faţă de un fenomen care s'a petrecutîn unul şi acelaş loc ? 

Dar să ne aducem aminte că fiecăruia din not îi eră foarte greu în co- 
pilărie să se deprinda cu idea căssub noi, pe partea opusă a pământului, 
umblă oamenii cu picioarele în sus, simțindu-se tot aşă de bine ca şi noi 
-şi neavând frica că vor cădeă de pe globul pamântului. 

După mărturisirea unui savant, revoluţia produsă de principiul relati- 
vitaţi. în concepţiile noastre poate sa fie aparat numai cu revoluţia 
produsa de Kopernic. 

Presupunem că pe suprafața pamântului în doua diferite locuri se 
petrec doua diferite fenomene. Peniru a şti daca fenomenele acestea s'au 
petrecut într'unul şi acelaş moment sau nu, noi trebue sa avem în 
aceste locuri doua ceasornice cari se presupune că sunt verificate şi arată 
acelaş timp. 
` Dar verificarea cuatau iicelb poate se fie facută în doua moduri. Noi 
putem să aducem amândoua ceasornicele într'un loc, să le verificăm şi 
apoi să le transportăm la locurile destinate, presupunând fireşte că trans- 
portarea nu schimbă mersul lor. 

Verificărea se poate face gi altminterea. Se poate fară a transportă 
ceasornicele a vedeă, stând lângă uni din ele, dela distanţă cât arată 
altul, şi astfel a le verifică. 

Acum dacă stăm şi cugetăm, vom găsi o diferinţă între acea din- 
tâi şi acea de a doua verificare, Cu bună seamă, dacă ceasornicele ve- 

ificate prin modul cel dintâiu arata unul gi acelaş timp, apoi facând ve- 
rificarea prin al doilea mod dela distanță, ceasotnicele aduse la un loc 
nu vor arătă acelaş timp, dacă la verificare nu s'a luat/în consideraţie 
timpul care eră necesar, ca lumina dela un ceasornic, dela care ne uităm 
la altul, să ajungă la acest de pe urmă şi să se întoarcă înapoi. 

Prin urmare dacă vom luă în consideraţie aceasta, apoi ştiind repezi- 
ciunea luminii şi distanţa între ceasornice, putem să avem acelaş re- 
zultat prin amândouă modurile de verificare. Toate rațtonamentele aces- 
tea noi le facem admițând că pământul nu se află în mişcare. Presupu- 
nând acuma, că şi pământul se mişcă (cum şi este în realitate) împreună 
„cu ceasornicele, aiunci pentru verificarea ceasornicelor prin modul al 
doilea, este necesar sa ştim şi raportul între iuţeala pământului şi iuţeala 
luminii, pe când verificarea prin modul întâiu nu depinde de toate 
acestea. - 

Acum se naşte întrebarea: care mod de verificare esta just? Evident 
că primul mod de verificare presupune că există timpul absolut, care nu 
depinde de loc. Pentru distanţele mici, cu cari noi operăm pe suprafaţa 
pământului, şi al doilea mod de verificare dă rezultate, cari nu diferă de 
rezultatele obţinute prin primul mod de verificare. 

Dar alte raporturi găsim, dacă operăm cu distanţe mai mari, de pildă 
cum e distanţa între pământ şi soare, distanţă pe care lumina o percurge 
în 8 minute. i 

Presupunem că 'pe suprafața soarelui s'a întâmplat un fenomen oare- 
care şi că soarele şi pământul se află în nemişcare. Atunci locuitorii pă- 
mântului ar primi vestea despră fenomenul întâmplat cu 8 minute mai 
târziu — timpul necesar ca lumina care aduce vestea să ajungă dela soare 
la” pământ, şi locditorii pământului vor fi în drept să zică, ca fenomenul 
s'a întâmplat mai înainte cu 8 minute, de cum ei l-au văzut, i 

Dar pământul şi soarele ieau parte în mişcare prin spațiul Universului, şi 
mişcarea aceasta nu poate, cum am vazut, sa rămâe fâra influenţa asu- 
pra determinării -când s'a petrecut fenomenul pe suprafața soarelui. 

Aşă că fenomenul pe care l-au-văzut locuitorii pământului poate s'a 
petrecut mai înainte nu cu 8, dar cu mai multe sau mai puţine minute. 

Mai complicat ar fi lucrul, dacă am dori sa dâterminăm, care din cei 
doi spectatori aflaţi în doua diferite locuri — să presupunem pe pamânt 
şi pe Marte — au văzut fenomenul petrecut pe soare 'mai înainte şi care 
mai târziu? Noi am puteă şti aceasta, daca am şti precis influenţa miş- 
carilor soarelui, pământului şi lui Marte asupra prâpagării luminii, ` 

Dar principiul relativitaţii şi experimentul lui Michelson ne spun că 
aceste lucruri nu poț fi ştiute de noi și chiar nici descoperite, 

Prin urmare spectatorii de pe pământ şi de pe Marte nu pot prin nici 
un mijloc să determine, pentru care din ei s'a întâmplat fenomenul mai 
înainte şi pentru care mai târziu. Cuvintele «mai înainte» şi «mai târziu» 
aici pierd orice însemnătate şi orice sens. Fiecare măsoară timpul cu mă- 
sura lui în raport cu spaţiul în care el se găseşte, 

Timp absolut, independent de spaţiu, nu există, şi numai asociaţia din 
timp şi din spaţiu prezintă realitatea. 

lată la ce concluzie revoluționară pentru mintea noastră, obişnuită cu 
alte concepţii, ne aduce principiul relativităţii. 

Acum să trecem la arătarea formulelor matematice, în cari principiul 
este îmbrăcat. 

Presupunem ca spectatorul A determină fenomenele cu coordinatele 
X, y, Z şi se foloseşte de timpul t. Spectatorul B, aflându-se în alt loc, 
determină aceleaşi fenomene cu coordinatele x’, y', z' şi se foloseşte de 
timpul t’. Să presupunem că axele ambelor sisteme sunt paralele şi axele 
x, X' coincid. Să mai presupunem că spectatorii se află relativ unul de 
altul în mişcare rectilinie şi uniformă în direcţia axelor x, x, Atunci dacă 
repeziciunea spectatorului A este + V, repeziciunea spectatorului B rela- 
tiv de spectatorul A va fi — V. 

Presupunem că atunci, când originele coordinatelor O şi O' coincid, în 
acest punct se aprinde lumina. Presupunem că spectatorul B se mişcă 
spre spectatorul A cu repeziciunea V, pe când spectatorul A se află în 
repaos. Repeziciunea luminii e aceeaş C. 

Atunci pentru A coordinatele vor îi; 


X=—0, Yy—0, z=o. 
lar pentru B coordinatele vor fi: 
X=Xx—vt, Yy=o0, Z=o. 


Pe noi ne interesează ecuațiunile transtormării, cu cari am pute să 
trecem dela un sistem de coordinate la altul. 
Făcând calculele necesare pe cari le omitem şi punând 


y? 
1— c! B, 
vom găsi că ecuaţiile acestea sunt următoarele : 


x=} (x—7t) 


y —y I 
z = 

Lă VX 
t-t 


şi invers: 

II) 


x=; (x +vt) | 
y y 
z= z" 
t EN 


p 


NE |! 


Cum vedem, sistemul de ecuaţii | diferă de sistemul l numai cu semnul 
V, cum şi eră de aşteptat. 

Ecuațiile obținute fac baza principiului relativităţii. Este de remarcat 
ca dacă repeziciunea V este prea mică în comparaţie cu iuţeala luminii 
C, atunci punând V O, vom aveă 4 1 şi ecuaţiile obținute se tragş- 
formă în ecuaţiile vechei mecanice a lui Newton. 

Cele mai impoitante din ecuaţii, cari fac fondul principiului, sunt 


cae) 
p A 


Aceste ecuaţii sunt fundamentul pe care este clădiħ tot principiul reka- 
tivității. Ca să înţelegi principiul, trebue sa înţelegi ecuațiile acestea. Şi 
fiindea coordinatele z şi y nu joacă un rol important, se pot cercetă nu- 
mai punctele cari se află pe axele Ox, O'x. 

Ecuația cea dintâi ne dă o paradoxala concepţie despre spațiu. Intr'un 
moment oarecare doua puncte K şi K, aparţinând respectiv sistemelor 
coordinate de cari se folosesc sus numiții spectatori A şi B, coincid. 
Atunci spectatorul A găseşte ca distanța OK x şi prin urmare distanţa 
O'K' -x —vt, lar spectatorul B găseşte ca aceeaş distanţa OK' x, 


ori. Cevă paradoxal dar trebue să ac- 


wo He 


va să zica este mai mare cu ,; 
L) 


'ceptăm, fiindcă aceasta este un fapt al naturii. 
Acelaş lucru şi cu timpul, care reiese din ecuaţia a doua. Pe când spec- 
tatorul A, având timpul t, crede că şi spectatorul B înir'acest moment 


arè acelaş timp, spectatorul B are alt timp, anume t - a 

Cevă încă mai paradoxal. i 

Aceasta/este principiul relativităţii. Spaţiul şi timpul, independent unul 
de altul, nu au nici un sens. 

Celebrul matematician Minkowski în cercetările lui le leaga împreună 
în cevă indivizibil, care se numeşte lumea noastră. Lumea aceasta are 
nu trei dimensiuni, adică lungimea, lăţimea şi înălţimea, dar patru, şi a 
patra dimensiune este timpul. 

Situaţia punctuluj material în spaţiu se caracterizează nu cu trei, dar 


www.digibuc.ro 


11 


cu patru coordinate X, Y, Z, şi t, în care a patra cooidinată t este timpul. 

Ne marginim la ceeace am spus. 

Ramâne numai să aduc cuvintele numitului matematician, cari au de- 
venit clasice prin importanța lor pentru înțelegerea Universului de noi: 

«De astazi înainte spațiul şi timpul, considerate separat, se confundă 
în umbre, şi numai uniunea lor păstreaza realitatea.» 

Sa-mi daţi voie sa termin cuvântarea mea, . îndreptându-mi gândurile 
tot spre acela pe care l-am înlocuit — spre Nicolae Teclu. 

O vieaţa lunga în care prin voinţa sa a ajuns la înălţimea cea mai 
mare a ştiinţei.— el a devenit patriarhul ştiinţei române. 

In cele peste 50 de lucrări ale lui, ela atins o mulţime de chestiuni 
ştiinţifice, dar de preferința el s'a ocupat cu studierea gazelor, a indu- 
striei hârtiei şi mai ales cu studierea flacarii. 

Doua deosebiri îl caracterizează pe Teclu în activitatea lui ştiinţifică. 
Atingând diferite chestiuni, el în totdeauna caută partea aplicabilă în 
practică a chestiunii. Aşă studiind flacara, el a câutat rezultate practice, 
şi acum în laboratoarele de chimie din toata lumea se găseşte renumitul 
«bec Teclu». i 

Altă deosebire este preciziunea instrumentelor, inventate de Teclu, şi 
preciziunea cum şi meşteşugul, am puteă zice maestria, cu care Teclu 
lucră în studiile lui practice. 

Aparatul pentru determinările transparenţei corpurilor, construit de 
Teclu, este o minune de preciziune. Cum este o minune şi meşteşugul 
cu care Teclu a dovedit identitatea unor hârtii de valoare complet car- 
bonizate într'o casşă de fier, în urma unui mare incendiu produs de-o 
exploziune de dinamită în Anvers. 

Teclu s'a ocupat şi cu chestiunea sborului în aer şi na obţinul re- 
zultate practice numai din lipsa mijloacelor, fiindca principiile aratate de 
dânsul înca în anul 1894 au fost tocmai acelea pe baza carora în genere 
au fost construite avioanele. 

Rezumând, putem sa spunem ca pentru toate chestiunile Teclu dedeă 
rezolvarea cea mai fericita, întarind astfel stăpânirea omului asupra na- 
turii, despre care v'am vorbit. 

Dar pentru noi, în momentele de faţa, înseamna, şi înca mai mult, ca 
Nicolae Teclu a fost un mare Român. Fiu al Ardealului, odata cu ter- 
minarea studiilor sale în şcoale straine, cari nu i-au înstrainat sufletul — 
mau putut sa-l înstraineze — el vine şi ofera munca sa ţerii mame. 

Nicolae Teclu n'a avut tericirea să ajunga la Unirea înfaptuita, pe care 

el o aveă în inima lui fierbinte pentru neam ca o dorinţă arzătoare şi ca 
o speranţă nestrămutată. 

Dar mutind, ne-a dat pildă de vieaţă şi mai ales pildă de muncă. El 
ne-a arătat drumul, pe care trebue să meargă România Mare — drumul 
muncii. 

Munca învinge toate în lume. 

RĂSPUNSUL D-LUI P. PONI 
LA 
DISCURSUL. DE RECEPȚIE AL D-LUI I. INCULETZ. 


Iubite Coleg, . 


Academia Româna, dela înfiinţarea ei, a realizat marea idee a unității 
culturale a tuturor Românilor. Dela ial se au fost chemaţi în 
sânul ei toţi bărbaţii cari se» distinsese prin lucrările lor, nu numai în 
toate unghiurile Daciei traiane, dar şi în ţeri mai depărtate. Dintre Dom- 
niile Voastre, de peste Prut, noi am fost mândri sa stam alăturea cu 
Alexandru Hasdeu, cu Costachi Stamati, cu lon Străjescu, cu lon Casian 
Suruceanu şi cu genialul Bogdan Petriceicu Hasdeu, care, prin puterea 
cugetării sale, a fost nu numai o glorie a neamului nostru, dar s'a ri- 
dicat la înălțimea celor mai mari învăţaţi ai lumii, 

Dumnezeu a voit ca, după jumătate de veac, aceasta unire sufleteasca, 
întreprinsă, prin Academie, de patrioţii de la 1866, să se întindă şi să 
devină o realitate pentru întreaga noastra vieaţă naţională. Astăzi aspira- 
țiunile noastre cele mai scumpe au fost înfăptuite ; toţi Românii sunt uniţi, 
nu numai prin cultură. De la Tisa pâna la Nistru şi până la Mare ei 
formează o singură ţara : Patria româna, 

In aceste zile mari D-voastră veniţi între noi ca simbol prevestitor al 
unirii întregului nostru neam, Basarabia, pe care o reprezentaţi, a fost 
cea dintâi din proviinciile subjugate care, sfarâmând lanţurile robiei, s'a 
alipit de patria-mama, 

Daţi- mi voie sa arat, în puţine cuvinte, cum S'a facut aceasta minune, 
care, cum ziceţi, «nici cu gândul cel mai îndrazneţ nu o aşteptam.» 

Până la 1905, singurul lucru ce cunoşteam despre Basarabia eră că 
poporul său de baştină, ţăranii — deşi traind în mijlocul noianului slav 
şi sub regimul cel mai cotropitor care a existat vreodata — îşi pastrase 
limba şi ştiau ca sunt Moldoveni, 

Afară de acest fapt, întunerecul cel mài profund domniă peste tot locul. 
Nu erau nici şcoale în cari copiii sa înveţe a scrie şi ceti româneşte, şi 

mici o carte româneasca nu puteă strabate în acest colţ al pământului, 
închis la orice rază de lumină. In biserici chiar limba moldoveneasca erâ 
înlocuită cu cea rusească. 

A trebuit să vină revoluţia rusească din 1905, pentru ca poporul ba- 
sarabean să dea cele dintâi semne de vieaţă. Atunci vedem constituin- 
du-se două grupări cu caracter politic: partidul nobilimii şi cel național- 
democrat. 

Partidul nobilimii eră compus din mai toţi proprietarii mari rurali., Cei 
mai mulţi dintrînşii erau Ruşi, Greci, Armeni sau Români rusificaţi. 
Numai puţini erau însufleţiţi de sentimente naţiOnale româneşti. 

Din punctul de vedere politic, acest partid eră guvernamental rusesc; 
el sprijiniă reformele liberale facute de Imparat. Singura concesie ce 
făceă aspiraţiunilor naţionale eră de a admite înfiinţarea de şcoale mol- 
doveneşti pe la sate şi pe la mânăstiri, în cari copiii de ţărani sa în- 
veţe a scrie și ceti moldoveneşte cu slove ruseşti sub conducerea preo- 
ților, dascălilor de biserici şi a călugarilor, cum se făcea înainte de 1870. 

Partidul naţional-democrat a avut în timpul sarbătorilor de Crăciun 
şi de Anul Nou o întrunire generală la Chişinău. Din hotăririle cari au 
fost luate rezultă că el urmăriă două scopuri: 

1. Trezirea conştiinţei naţionale prin înfiinţarea de şcoale româneşti de 
toate gradele, prin publicarea de jurnale şi de cărţi româneşti ; şi 

2. Formarea unui partid politic naţional românesc, deosebit de celelalte 
partide din Rusia, care să urmăreasca realizarea autonomiei Basarabiei. 

Membrii acestui partid erati mai toţi fii de preoţi, de razeşi, de mici 
neguţatori dela, sate, de ţărani. Cei mai mulţi dintre dânşii învățase, ca 
şi d-ta, în şcoala primara bisericeasca, în şcoala spirituală şi în seminarul 
duhovnicesc din Chişinau. leşiţi din popor, ei nu se înstrainase de 
neamul lor, îşi pastrase limba parinteasca și aveau o mare influenţa, 
mai cu seama asupra paturii mijlocii din care faceau parte. In fruntea 
partidului eră batrânul Gavriliţa, om cu multa autoritate, atât din cauza 
calitaţilor lui personale, cât şi prin împrejurarea ca eră înaintat în vârsta 
şi eră un distins avocat. Alăturea cu dânsul erau d-nii I. Pelivan, |. 
Badea, Pintilie Halipa, Al. Ouatu, lon Varzar ş. a.” 

După cum vedeţi, toate aceste nume sunt nume de vechi razeşi 
moldoveni. 

Una din primele lucrari tacute de partidul naţional-democrat aj fost re- 
dactarea unei petiţii către Duma, petiție care trebuiă sa fie acoperită de 
un numar cât mai mare de semnaturi. Am avut pentru câtevă ore în 
mâna un exemplar din aceasta, petiție, care eră substrisa de mai bine de 
o suta de persoane. Unele semnături erau cu litere latine, altele cu ve- 

chile slove chirilice cari se întrebuinţau în Moldova înainte de răpirea 
Basarabiei, altele în sfârşit cu slovele actuale ruseşti. E foarte curios şi 
cu totul caracteristic pentru starea culturală a Basarabiei acest amestec 
de semne. Se pare că o parte din subscriitori învățase a scrie dela pă 
rinţii lor cari, după obiceiul moldovenesc, scriau cu slove aruncate dea- 
supra rândului. Nu mi-a fost cu putinţă să pun să mi se facă o tradu- 
cere scrisă şi completă a petiţiunii, dio cauză că persoana care mi-o 
adusese nu puteă sa stea mai mult timp în laşi. lată cuprinsul ei după 
notele ce am luat, pe când o cetiă: 

La început petiția se ocupă de chestiunea şcoalelor româneşti. Se facea 
un scurt istoric al chestiunii dela anexarea Basarabiei, în care se arătă 
ca, pâna la 1870, Basarabenii aveau dreptul sa înfiinţeze şcoale private, 
în cari copiii lor puteau să înveţe carte; asemenea şcoale se aflau şi pe 
la mânastiri, iar în gimnaziul şi în seminarul din Chişinău se învăţă limba 
românească. La 1870 însa au fost ridicate toate aceste privilegii, și toate 
şcoalele româneşti au fost desfiinţate. 

«Astfel», zice petiţiunea, «pe când astazi celelalte naţionalitaţi din Ba- 
sarabia, Germanii, Greeii, Armenii şi Evreii, au şcoalele lor naţionale, re- 
cunoscute de Stat, numai Românii, “cari sunt în număr de un milion şi 
jumatate şi formează optzeci la sută din populaţia totală a ţerii, nu se 
bucura de acest drept şi copiii lor stau într'o completă ignoranță». 

Petiţiunea apoi formulă urmatoarele cereri: 

1. Introducerea imediată a limbii naţionale „în toate şcoalele de toate 
gradele din Basarabia. In şcgalele secundare limba ruseasca va fi predată 
obiect de studiu. 

2. Sa se recunoasca cele mai largi drepturi iniţiativei private în des- 
chiderea şcoalelor. 

3. Sa se permită organizarea de conferinţe populare, de şcoale de 
adulţi, de lecţiuni demonstrative în limba română. 

4, Să se destine veniturile moşiilor mânastireşti străine din Basarabia 
pentru răspândirea culturii naţionale în conformitate cu spiritul donaţiu- 
nilor facute de vechii Domni şi boieri ai terii. 

In partea a doua petiţiunea cereă: «sa se recunoască dreptul ţerii de 
a-şi întemeiă toată vieaţa sa publică pe principiile autonomiei naţionale. 
Această «revendicare nu decurge numai din noţiunile cele mai elemen- 
tare ale civilizaţiunii moderne», dar este bazată şi pe dreptul istoric al 
Basarabiei. Dela începutul împreuna-vieţuirii acestei ţeri cu Rusia, ea 
s'a bucurat, în virtutea legilor "Impăratului Alexandru l, de cea mai 
largă autonomie : întrebuinţarea limbii naţionale în administraţie şi jus- 
tiţie, judecarea după legile Moldovei, etc. 

Toate aceste drepturi ne-au fost răpite pe cale administrativa cu 
violarea strigătoare a tuturor legilor şi privilegiilor date de Alexandru I.» 

Cu aceste cuvinte energice se termină cererile Moldovenilor către Dumă. 

Se ştie că, în urma răsboiului cu Japonia, o m'$care ţărăneasca a 
avut loc în toate părţile Rusiei. Această mişcare, care ameninţă să de- 
genereze într'o grozavă revoltă ţărănească în primăvara anului 1906, preo- 
cupă pe toţi, şi pe guvern, şi pe partide. Durnovo, Ministru de Interne 
al Rusiei, într'o circulară adresată guvernatorilor, la 3 Pecemvrie 1905, 
le zice: «După informațiile Guvernului, în parte sub îmboldul revoluţio- 
narilor, în parte ne mai temându-se de pedeapsă, taranii au intenţiunea 
sa iea peste tot în stapânire cu deasila toate pământurile ce nu le aparţin.» 

Pentru a preveni asemenea catastrofa, Guvernul, pe lângă manifestul 
imperial din Noemvrie, a ordonat zemstvourilor să cheme în sânul lor 
reprezentanţi ai ţăranilor şi să iea împreuna cu dânşii toate masurile prin 
cari le-ar puteă da satisfacere. In special le recomandă sa formeze co~ 
misii mixte din proprietari şi țarani, cari să uşureze, prin ajutorul băncii 
țarăneşti, cumpărarea sau arendarea de pamânt de catre ţarani. In timpul 
sarbătorilor sau întrunit zemstvourile din Chişinau şi din Bender, Tot 
în timpul sărbătorilor a fost tonvocat la Odesa Consiliul special al Ad- 
ministraţiei Domeniilor Statului din Circumscripţia Basarabiei şi Cherso- 
nului pentru a luă măsurile necesare ca aceste domenii sa se arendeze 
ţăranilor. 

Frica răscoalei ţărăneşti a silit partidul nobilimii sa intre în trata- 
tive cu naţionaliştii, Bazele pe cari se făceau aceste tratative erau: con- 
cesiuni din partea boierilor în chestiunea naţională şi sprijinul naţiona- 
liştilor pentru a opri răscoala ţărânească. 

Pentru a începe lupta, naţionaliştii aveau nevoie de un organ de 
publicitate. Se pare ca într'un moment a intervenit, în privirea aceasta, 
o înțelegere între ambele partide pentru o lucrare comună. Un boier 
Găbijilă trebuiă să'ceară autorizarea de a scoate un jurnal românesc; 
mareşalul nobilimii, Feodosiu, se obligă sa depună cauțiunea şi să spri- 
jine cererea. Jurnalul aveă să se numească «Vieaţa Nouă »şi să se tipă- 
rească cu litere latine. 

Obţinerea autorizaţiei cereă însă formalităţi lungi. Naţionaliştii, impa- 
cienţi de a intră în luptă, s'au Înţeles cu un jurnal rus&sc din Chişinău 
ca să scoată pe lângă dânsul un suplement moldovenesc. Primul suple- 
ment eră zăţuit Sâmbătă, la 14 lanuarie 1906, când guvernatorul, aflând 
despre aceasta, a închis jurnalul rusesc, 

Au trebuit mai bine de patru luni de luptă continuă şi încordată pentru 
ca patrioţii basarabeni să poată aveă organul lor naţional. 

La 24 Maiu 1906 a apărut la Chişinău, sub direcţiunea pătrânului lup- 
tător Gavrilițà, primul ziar românesc al fraților noştri de peste Prut. 

Această dată este memorabilă nu numai în istoria Basarabiei, dar şi 
în istoria întregului neam românesc. 

Dintre toate ţerile locuite de Români, cari gemeau sub un jug străin, 
Basarabia eră cea mai înstrăinată de restul Românilor. 

Intr'însa nu eră cu putință să pătrundă o carte românească oricât de 
nevinovată: un abecedar, chiar sub forma de azbucoavnă, o psaltire, un 
ceaslov, o evanghelie erau considerate ca atentate în contra siguranţei 
Statului, cari trebuiau să fie pedepsite cu cea mai mare străşnicie. Imi 
aduc aminte cu câtă greutate am putut trece în contrabandă peste gra- 
niţă la 1891 şi la 1896 câtevă cărți hecesare cultului divin. Din acest 
întunerec ne venià, ca o rază de” lumină binefăcătoare, jurnalul «Basa- 
rabia», scris, moldoveneşte, care cereă pentru ţăranii moldoveni subijugaţi : 
«limbă, pământ şi voie cetăţenească.» 

lată ce scrie un Basarabean, al cărui nume nu-l cunosc, despre! apa- 
riţia acestui jurnal: 

«Cine poate să spuie efectul produs de apariţia ziarului, dacă n'a trăit 
în împrejurările de aici? N'a fost entuziasmul înflăcărat al omului crescut 
sub soarele libertăţii; dar cevă mai mult: a fost evlavia profundului cre- 
dincios pentru cevă care a înviat, pentrucă nu puteă să piară. Când 
țăranii moldoveni au dat întâiaş dată cu ochii de gazeta lor, şi-au făcut 
cruce. Prin multe părţi, prin sate uitate de Dumnezeu, pe o parte şi alta 
a Nistrului, vedeai tineri şi bătrâni, strânşi împrejurul unui cărturar ce 
cetiă «Basarabia». Ei ascultau cu reculegere, adânc pătrunşi de adevărul 
celor scrise. «Dacă e pe moldoveneşte, trebue să fie aşă cuin scrie». lar 
batrânii aveau ochii în lacrămi. «Basarabia» a servit ca semnal de raliare 
şi piatră de încercare pentru orice inimă românească. De unde nu te 
aştepţi vin scrisori de simpatie calda, de îmbarbatare, de bucurie fraţeasca. 
Ici un negustor modest din vreun sat din Codru, colo vreun preot 
cuvios, în care pâna acum sentimentul licăriă ca jăratecul sub cenuşă, 
dincolo vreun funcţionar în care, sub calpacul oficial, zăreşti cu uimire 
profilul fratelui dela Tibru, — toţi întrun gând pricep că cevă s'a în- 
tâmplat, care le sguduie pieptul. Cevă tipărit pe moldoveneşte... Minune *) !» 

Dumneata, iubite coleg, deşi de abiă ieşit de pe băncile Seminarului 
duhovnicesc, ai Juat parte, ai dat'obolul d-tale de muncă la această în- 
vlere a neamului nostru ; ai lucrat la ziarul «Basarabia» pentru a răspândi 
în popor ideile naționale şi democratice. 


*) „Viața Românească“, an. |, q-r 6, p 175. 

- Lupta întreprinsă de partidul naţional-democrat a început în curând sa 
dea roade şi între preoţi, şi chiar între boieri. 

Aşă, după stăruința unui grup de preoţi şi cu sprijinul episcopului 
Vladimir, s'a înfiinţat o tipografie eparhială moldovenească, în care aveau 
să se tipărească cărţile bisericeşti, 

Tot episcopul Vladimir a întemeiat, sub numele de +Luminătorul»>, o 
revistă moral-religioasă în limba română. 

El a înființat la Seminarul duhovnicesc din Chişinău o catedră de limba 
românească. Apuntamentele profesorului erau plătite din casseta sa privată. 

Mai mulți preoți au înființat o societate bisericească şi culturală cu nu- 
mele de =Frăţimea Naşterea lui Hristos», al cărui scop, după statute, eră 
«de a da poporului moldovenesc din Basarabia material de cetire în limba 
naţională.» 

Amvonul însuş începe să devină un mijloc de propaganda naţională. 
In adevăr, protoiereul Chişinaului dă binecuvântarea unui tânăr absolvent 
al Seminarului să ţină în ziua de 21 Noemvrie, în Biserica Nouă, o 
predică în limba moldovenească. Acest tânăr erai d-ta, domnule Inculetz, 

In zemstvoul ţinutal al Chişinăului s'a făcut o propunere, ca să se în- 
fiinţeze la sate şcoale moldoveneşti, în cari însă sa se înveţe obligatoriu 
şi limba rusească. Propunerea nu a fost primită, însă fapt demn de notat 
este că ea a fost susţinută de treisprezece boieri moldoveni. 

Libertatea ţaristă a fost de scurtă durată. 

Prima Dumă a fost disolvată. 

Regimul de teroare cu care Stolipin a «pacificat» Rusia a aruncat din 
nou în întunerec pe frații noştri de peste Prut. 

Toate încercarile de renaştere naţionala au fost nimicite, 

Ziarul «Basarabia», după nouă luni de vieaţa, a fost închis. 

Un alt ziar, Vieaţa Basarabiei», nu a trait decât o luna şi jumatate. 

Episcopul Vladimir, care, deşi Rus, daduse sprijinul moral poporului 
pastorit de el, a fost mutat la Rostov pe Don. Toate societaţile şi insti- 
tuţiile fundate de el au fost distruse de succesorul sau. 

Nimeni nu cuteză să zică uri cuvânt, caci ar fi fost «pacificat», după 
sistemul lui Stolipin, de către guvernatorii generali, prin închisoare, gloanţe 
sau spânzurătoare «făra judecată.» | 

La alegerilepentru a doua Dumă au fost trimişi la Petersburg din Ba- 
sarabia numai reacţionari ruşi sau rusificaţi, în frunte cu Cruşevan. 

In asemenea imprejurări d-ta, văzând că nu mai poţi lucră pentru pa 
tria d-tale, te-ai devotat ştiinţei. 

Ai întreprins întâiu studiul medicinei la Universitatea din Dorpat. După 
un an însă ai părăsit această cale. Atras probabil de marile descoperiri 

făcute în ştiinţa la sfârşitul secolului al XIX-lea şi la începutul secolului 
al XX-lea, ai trecut la Facultatea de Ştiinţe a Universităţii din Petersburg, 
unde te-ai specializat în studiile de Fizică şi Matematici. 

La 1911 ai terminat Unibersitatea, cu un strălucit succes, obţinând di- 
ploma gradul I. 

Atunci începe cariera d-tale ca profesor. Aşă te găsim candidat -de pro- 
fesor de Fizică la Secțiunea fizico-matematică a Facultății de ştiinţe. 

La 1914, ocupi postul de fizician la Observatorul meteorologic principal 
din Rusia. : 

Devii apoi profesor de fizică la Şcoala comercială din Petersburg. Coin- 
cidență curioasă : regretatul Teclu, al cărui loc îl ocupi în Academie, a 
fost şi el mulţi ani profesor de chimie la Academia comercială din Viena. 

In scurtul timp, dela 1912 pâna la 1917, pe care l-ai putut consacră 
pentru ştiinţa, te-ai ocupat mai cu seamă cu marile şi neaştepfatele des- 
coperiri cari sguduiau temeliile pe cari eră clădit întregul edificiu al 
cunoştinţelor noastre. 

Din studiul fenomenelor cari se petrec întrun spaţiu aproape vid de 
aer, cum sunt tuburile Crookes, când facem să treacă printr'insele des- 
cărcările electrice, rezulta că se produc trei feluri de radiaţiuni: 1) razele 
catodice, cari merg dela catod spre anod; 2) razele anodice, cari merg 
în sens invers dela anod la catod şi 3) razele X, cari, dela descoperirea 
lor, au adus aşă de mari servicii în medicină. D-ta ai studiat în special 
razele anodice şi ai adus asupra lor contribuţiuni noua în ştiinţă. Memo- 
tiul ce ai scris asupra acestui subiect a fost premiat de Facultatea fizi- 
co-matematica din Petersburg. 

Toate aceste raze sunt compuse din particule materiale şi din electri- 
citate, Pe când particulele materiale din razele anodice sunt de marimea 
atomilor şi se mişca cu o repeziciune de 10 mii de kilometri pe secunda, 
acelea din razele catodice au o marime de două mii de ori mai mică de- 
cât un atom de hidrogen şi se mişca cu o repeziciune de 60 de mii de 
kilometri pe secunda. 

De aici trebue să deducâm ca un atom nu este partea tea mai mica în 
care se poate împărţi materia şi ca atomul nu este nedistructibil. El poate 
sa fie divizat în parți mai mici, şi aceste părţi, din cauza micimii lor şi 
a repeziciunii de care sunt animate, pot strabate unele corpuri opace. 

Această concluzie a fost confirmată prin descoperirea substanţelor ra- 
dioactive. 

In 1898 Bequerel a descoperit că o sare de uran, pusa pe o placa fo- 
tografică învălită într'o hârtie neagra, emite radiaţiuni cari străbat hârtia 
opacă şi impresioneaza placa fotografica. Doi ani dupa aceea s'a găsit ca 

uh alt metal, thoriul, se bucură de aceeaş proprietate ca şi uranul, Puțin 
după aceea d-na Curie a descoperit întrun mineral numit pechblendă un 
pou corp simplu, pe care l-a numit radio şi care posedă întrun grad 
mult mai mare proprietatea radioactivităţii, 

Cu descoperirea radiului începe o nouă eră, atât pentru fizica, cât şi 
pentru chimie. 

Radiaţiunile emise de radiu, sub acţiunea unui câmp magnetic, se desfac 
în trei părţi analoge cu acele produse în tubul Crookes. 

Pe de altă parte atomii radiului sunt supuşi “a o dezagregaţiune spon- 
tanee “şi continuă care îi transformă în alte corpuri. 

Aceste descoperiri au sdruncinat atât teoria ondulaţiunilor eterului, cât 
şi pe aceea asupra constituţiei materiei, cari domniau în ştiinţă de un 
secol. 

In lucrările ce ai publicat: asupra naturii luminii, asupra naturii elec- 
tricităţii, asupra teoriilor actuale despre căldură, asupra prefacerii elemen- 
telor radioactive, asupra atomismului şi asupra structurii atomilor, d-ta 
ai expus toate aceste descoperiri în scopul, cum zici, «de a populariză 
ştiinţa. .. şi a face ca ideile ei să intre şi să domine în adâncimile massei 
poporului.» 

Scrierile d-tale de vulgarizare a ştiinţei sunt numeroase, căci timp de 
trei ani ai lucrat ca secretar de redacţiune la revista «Informatorul ştiinţei.» 
Intre acestea voiu mai cită următoarele : 

Despre presiunea luminii ; 

Despre principiul lui Doppler şi însemnatatea lui în Astronomie ; 

Despre coloarea cerului ; 

Despre influenţa ştiinţei asupra vieţii omului ; 

Despre mişcarea fără fricţiune în care expui curioasele experienţe facute 
la Tomsc de Weinberg, în carl a obţinut o mişcare cu o repeziciune de 
opt sute kilometri pe ora. 

Ai publicat biografiile lui Camil Flammarion, Henri Poincaré şi P. Le- 
bedev şi ai tradus opera lui Schweiger-Lerchenfeld asupra timpului şi 
spaţiului, cu multe schimbări şi adausuri. 

Memoriul d-tale «despre ionizarea atmosferei» nu este o scriere de 
vulgarizare, ci o lucrare originală. Intr'insa se află numeroase determinări 
ale gradului de ionizare facute de d-ta întrun balon la deosebite înălţimi. 

Revoluţia rusească dela sfârşitul lui Fevruarie 1917 te-a silit să parăseşti 
lucrările d-tale ştiinţifice pentru a-ţi face datoria către patrie. 

In Petersburg chiar, împreună cu ceilalţi tineri Basarabeni, cari se aflau 
acolo, aţi înfiinţat o societate românească. 

. In garda împărătească eră un mare numar de soldaţi moldoveni, cari 

iusese recrutaţi în această armă de elită din cauza staturii lor înalte şi 
a vitejiei lor, Acestora, ca nişte adevăraţi apostoli, aţi căutat să le însu- 
flaţi sentimentele naţionale. Aţi făcut cu dânşii o adevărată şcoală de 
patriotism, de libertate şi de democraţie, 

Când terenul a fost astfel preparat, aţi tonvocat la începutul lui Aprilie 
o mare adunare basarabeană, la care au asistat aproape 1000 de soldaţi 
moldoveni. Atunci s'a auzit pentru întâia dată, în capitala împărâţiei ru 
sesti, glasul Moldovenilor, rostit în timba lor, cerând dreptul la vieaţă. - 

Cu ajutorul acestor ostaşi aţi organizat propaganda naţională, Aţi pu- 
blicat întrun mare număr de exemplare o broşurică, în care arătaţi, pe 
înțelesul tuturor, cari sunt drepturile şi cererile Basarabiei, ce este au- 
tonomia şi revoluția; aţi ales din fiecare ţinut câte opt soldaţi, cari tre- 
buiau să meargă din sat în sat pentru a explică mulţimii aceste drepturi 
şi aceste cereri. 

La 25 Maiu aţi plecat în Basarabia, după ce aţi defilat pe stradele prin- 
cipale ale Petersburgului, în frunte cu drapelul, pe care eră scris romå- 
neşte: «Trăească Basarabia autonomă.» 

In Chişinău ați găsit partidul naţional-moldovenesc, constituit tot pe 
baza autonomiei Basarabiei. El cereă în special ca «toate legile cari pri- 
vesc vieața din lăuntru a ţerii să se întocmească de Dieta provincială, 
potrivit obiceiurilor vechi şi nevoilor de acum ale terii.» 

In urma revoluţiei, vechii guvernatori ai provinciilor fusese înlăturați 
şi înlocuiţi prin comisari guberniali. După propunerea unui congres ţă- 
rănesc ţinut la Chişinău, d-ta ai fost numit ajutor de comisar gubernial. 

La început partidul naţional a lucrat din toate puterile pentru ca idea 
naţionala şi aceea de autonomie să fie înţelese şi imbrăţişate de marea 

massă a poporului. In facerea acestei lucrari soldaţii propagandişti yeni 
cu d-ta din Petersburg au adus mari servicii. 

Evenimentele însă se precipitau cu o repeziciune vertiginoasa, 

Ucraina se organiză, şi Rada ei consideră Basarabia ca o parte a Ucrai- 
nei. Ea vă invită oficial sa trimiteţi reprezentanţi la Chiev. 

Frebuiă dar ca şi Basarabia sa se organizeze cât mai repede, 

Chestiunea fu discutata în comitetul partidului naţional, precum şi 
întrun congres al ţaranilor moldoveni. Ea însă nu a fost rezolvită decât 
de congresul ostaşilor moldoveni. 

Acest congres, întrunit la douăzeci Octomvrie, a proclamat autonomia 
Basarabiei şi a hotărît înfiinţarea Sfatului Țerii. O comisie, compusă “din 
ofiţeri şi soldaţi, lucrând zi şi noapte, a stabilit modul cum trebue să 
fie compusă această adunare pentru a reprezentă toate clasele de cetă- 
teni şi toate naţionalităţile. 

„Astfel s'a putut întruni, în ziua de 21 -Noemywrie, la Chişinau, Sfatul 
Țerii. . f i 

Această zi a fost cu drept cuvânt numită sarbătoarea sarbătorilor. In- 
trînsa s'a auzit pentru întâiaş dată, în biserica catedrală, cuvântul Dom- 
nului rostit în limba poporului; într'însa s'a arătat voința poporului ba 
“Sârabean prin glasul reprezentanţilor lui întruniţi în Sfat al Ţerii 

Domnia-ta, care întrupai aspiraţiunile neamului, ai fost ales, cu unani 
mitatea voturilor, preşedinte al aceste; prime Adunări românesti a Basa 
rabiei, j 

Sfatul Țerii a voit la început ca Basarabia să devină o Republică Mol- 
dovenească, «care Să trăească în unire cu republicile ce s'au înfiinţat pe 
pământul fostei Impărăţii ruseşti, alcătuind, toţi la un loc, Marea Re 
publică Democratică Federativă Rusească.» 

Această unire cu Marea Republica Rusească nu satisfăceă aspirațiunile 
patrioților, al căror ideał eră unirea tuturor Românilor într'un singur Stat. 

Cele ce se petreceau în jurul lor le-au venit în ajutor. Ucraina, vecina 
Basarabiei către Răsărit, se declarase independenta, iar Rusia, care cazuse 
în anarhia bolşevică cea mai destrânată, nu mai aveă niciun contact cu 
Republica Moldovenească. In asemenea împrejurări Sfatul Ţerii, ascultând 
cuvântul conducătorilor lui, a rupt, în ziua de 24 lanuarie 1918, orite 
legături cu Rusia şi a proclamat «Republica democratica moldovenească 
slobodă, de sine stătătoare şi neatârnata, având ča singa dreptul de 
a şi hotări soartea în viitor.» 

DDomnia-ta ai devenit preşedintele acestei Republici independente. 

Ziua de 24 Ianuarie, pe care aţi ales-o pentru proclamarea indepen 
denţei, ne prevestiă că întoarcerea Basaiabiei la patria mamă nu va întârziă 

Aceşt mare act l-aţi desăvârşit la 17 Martie 1918. 

lată cum s'a făcut acea minune, care «nici cu gândul cel mai îndrăzneţ 
nu o aşteptam! 

lubite Coleg, activitatea ce ai desfaşurat pâna acum a fost înd;eptata 
în doua direcţiuni: ai lucrat pentru progresul şi răspândirea ştiinţei în 
marea massa a poporului, precum şi pentru înălțarea şi întărirea neamu- 
lui d-taje. Prin aceasta ai dovedit ca cultul ştiinţei trebue sa fie în tot- 
deauna unit cu iubirea de patrie, 

Primindu-te în Academie, îţi urez din toata inima să mergi şi în viitoi 
pe această cale, având în totdeauna de calăuză batrâna deviza: Scientia 
et Patria. 

